Hvis du laver en skade på andres ting, er der to ting, som spiller ind på, hvem der skal dække.   1. Om din nabo har en forsikring De fleste husejere har en husforsikring, som dækker glasskader – og ofte uden en selvrisiko. Er det tilfældet, vil din kærestes ansvar som hovedregel bortfalde efter reglerne i Erstatningsansvarsloven. Din egen forsikring vil dermed ikke dække. 2. Hvordan skaden er sket Man bliver ikke ansvarligfor hændelige uheld. Hvis din kæreste har båret sig groft uagtsomt ad, dvs. gjort noget som var indlysende farligt, eller hun har lavet skaden med vilje, hænger hun derimod på ansvaret – også selvom din nabos forsikring dækker. Men det lyder bestemt ikke til at være tilfældet her.   Det betyder, at din nabo i første omgang selv skal anmelde uheldet til sin egen husforsikring. Hvis naboen har en selvrisiko på sin forsikring, kan I være forpligtet til at betale den. Men det afhænger altid af de konkrete omstændigheder – og ofte er skader under græsslåning det, man kalder for et hændeligt uheld.   Bliver det aktuelt, vil jeg anbefale dig at kontakte dit forsikringsselskab og få dem til at vurdere, om du er ansvarlig.